Joroisista 11 p. lokakuuta
– Joroisista 11 p. lokakuuta. Kesä on meillä loppumaisillaan, joka alussa näytti oudommille entisiä aikoja, kun oli nälkä ja tauti saapuvilla. Ja oltiin mielestämme kuin sodan jaloissa, eikä jokainen voinut ajatella elävänsä kauvan, kun kuolema vei veljiä, sisaria, vanhempia, lapsia. Monta kaipaa vielä kevätkesän aikana taudin turmelevaa terveyttänsä; vaan ilmat olivat työnteolle sopivat, että huonouttaan horjuvat työmiehet saivat jo jotenkin loppuun kesätyönsä. Viljat kasvoivat hyvän suuruksen jyvään, joista on leipä ja hyvin valmistettu ruoka saatu kelvollista, vaan elon hinta vielä on kallista, kun ruiskappa sanotaan paikoin jo maksavan kokonaisen markan. Kuolevaisuus saattoi armottomiksi monien vanhempain lapset, jotka ovat joutuneet vaivaisholhouksen turviin. Tauti jo hävisi jotenkin, vaan ilmautui taas vähän, kuin rippikoululapsia, tyttölöitä, oli 17 saavuttanut tauti yhdellä viikolla. Kovat yökylmät oli syyskuun lopulla ja lokakuun alussa, vaan nyt ovat rauvenneet. Huonoja ja epätoivoisia rukiinlaihoja ei meillä ole mainittu, kun on nyt syksy-aikaan vähittäin satanut. – Tapaturmasti kuoli täällä kaksi ihmistä, jotka sanottiin hukkuneen veteen. Varkaita on vähän jo liikkeillä ja ovat virkaansa harjoitelleet, ilman eroittamatta köyhän eli rikkaan lukkojen tauksia. Tappeluita ja kamppauksia ei ole suurin viinattomana aikana kuulunut, vaan muutamalta poikareihkanalta koulussa sanottiin saman miehen, joka muinon löi ruukin työmiestä niskaan, lyönneen pään puhki, että tukka ja iho rikkautui suureen veren juoksuun, vaan kumpikin silloin jäi henkiin. Opettajamme ovat ahkeruudella rippikoulua pitäneet 3 viikkoa ja vielä ai’ottu kaksi, josta toivotaan taitamattomuuden vähenevän.

G[ustaf]. F[redrik]. B[rask].

Lähde: Suomalainen Virallinen Lehti 20.10.1868.

Asiatekstit
Gustaf Fredrik Brask
Suomalainen Virallinen Lehti
1868